text: Risiko for tåge, glatte veje og kø
  25 oktober 2016 kl. 04.26
  Tirsdag morgen vågner vi op til risiko for tåge og glatte veje. Det har nemlig været en kold nat. 
  I Syd- og Sønderjylland er der risiko for tåge i morgen og formiddagstimerne, mens der i nat har været risiko for lokal nattefrost. Syd- og Sønderjylland har her til morgen nogle af de laveste temperaturer i landet, og sammen med risikoen for tåge, bør man tage hjemmefra i god tid. 
  
  Uheld ved Horsens
  Ud over vejret, så har et uheld nord for Horsens også påvirket trafikken. To lastbiler kørte sammen mellem Horsens V og Horsens N i retning mod Aarhus, hvilket har skabet nogle trafikale problemer, fordi det inderste spor er spærret. Vagchef ved Sydøstjyllands Politi, Hans Hoffensetz, oplyser til TV SYD, at de forventer at være færdige med oprydningsarbejdet omkring klokken 06.30, men at uheldet kan give kø og påvirke myldretrafikken. Ingen personer kom alvorligt til skade ved uheldet.
  Højre spor stadig spærret på E45 ved Horsens mod Aarhus, og forventes tidligst genåbnet kl. 06:30. Kan påvirke myldretrafikken #dktrafikinfo https://t.co/aCSN3r5XDK
  
  